เงินบาทอ่อนค่าปิด30.77/81
ธนาคารกรุงเทพ รายงาน เงินบาทปิดตลาด 30.77/81 อ่อนค่า หลังมีข่าวลือธปท.จะออกมาตรการ
14 ก.ย. 2553

ธนาคารกรุงเทพ รายงาน เงินบาทปิดตลาด 30.77/81 อ่อนค่า หลังมีข่าวลือธปท.จะออกมาตรการ
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้ที่ระดับ 30.77/81 บาท/ดอลลาร์ ปรับตัวอ่อนค่าจากเปิดตลาดช่วงเช้าที่ระดับ 30.74/76 บาท/ดอลลาร์ เนื่องจากมีข่าวลือว่าธนาคารแห่งประเทศไทย(ธปท.) เตรียมออกมาตรการดูแลค่าเงินบาท ขณะที่ค่าเงินในภูมิภาคยังคงมีแนวโน้มปรับตัวแข็งค่าต่อเนื่อง 
"ช่วงบ่ายเริ่มอ่อนค่าหลังมีข่าวลือเรื่องแบงก์ชาติจะออกมาตรการยับยั้งการแข็งค่าของเงินบาท แต่ก็ยังไม่มีอะไรออกมา" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 83.33/37 เยน/ดอลลาร์ ปรับตัวแข็งค่าเล็กน้อยจากช่วงเช้าที่ระดับ 83.38/45 เยน/ดอลลาร์ ส่วนเงินยูโรอยู่ที่ระดับ 1.2837/2839 ดอลลาร์/ยูโร ปรับตัวอ่อนค่าจากระดับ 1.2862/2869 ดอลลาร์/ยูโร
นักบริหารเงิน คาดว่า หากวันพรุ่งนี้ทาง ธปท.ยังไม่มีมาตรการอะไรออกมาเชื่อว่าเงินบาทจะกลับไปปรับตัวแข็งค่าตามภูมิภาคได้อีก โดยมองกรอบการเคลื่อนไหวไว้ที่ 30.70-30.85 บาท/ดอลลาร์